BID SAAM MET ONS BYBELGENOOTSKAPPE
26 Junie – 2 Julie
België (Frans): Bid vir die werk van die Franstalige Belgiese Bybelgenootskap wat toegewyd is om in die Bybelbehoeftes van die Franssprekende Belge te voorsien. Bid dat die waarheid van God se Woord die harte van die mense wat hier woon sal deurdring en dat dit 'n blywende verskil in hul lewens sal maak.
Switserland: Dank God vir die seëninge van genade, vrede en hulpbronne wat hy oor die jare heen voorsien het. Bid dat ons onverpoosd met ons werk sal kan voortgaan en dat ons in die Bybelbehoeftes van die Switsers sal kan voorsien. Bid ook vir ons personeel en ondersteuners.
Nederland en Vlaandere: Bid vir ons werk, veral onder kinders. Bid spesifiek vir die saad wat geplant word deur Bible Basics, 'n program wat vir Sondagskole ontwikkel is en wat gratis in Nederlands en Engels beskikbaar is. Bid dat dit later in die lewens van die kinders sal vrug dra.